|  |  |
| --- | --- |
| Kommunene i Nordland | Saksb.: Berit Myrvang  e-post: fmnobmy@fylkesmannen.no  Tlf: 75 54 78 80  Vår ref: 2013/3016  Deres ref:  Vår dato: 23.04.2013  Deres dato:  Arkivkode: |
|  |
|  |
|  |

# Tilskudd til vinterskade på eng 2013

Vi viser til forskrift om erstatning og tilskudd ved klimabetingede skader i plante- og honningproduksjon og forskrift om satser for og beregning av erstatning og tilskudd ved klimabetingede skader i plante- og honningproduksjon. Vi viser også til rundskriv 20/12.

Forskriftene trådet i kraft 01.02.12. Forskrifter og rundskriv er tilgjengelig på [www.slf.dep.no](http://www.slf.dep.no) (Erstatning/klimabetingede skader)

Denne vinteren med mye tele og isdekke, volder bekymringer de fleste steder i fylket. På bakgrunn av bekymringsmeldinger, ble kommunene like før påske bedt om å gi en oversikt over forholdene.

Tilbakemeldingene viste at mange kommuner frykter vinterskader i år. Men på bakgrunn av at det kom et kraftig snøfall rundt påsketider, var det for mange kommuner litt vanskelig å si hvordan situasjonen ville bli.

Det har forhåpentligvis begynt å våres de fleste steder i vårt langstrakte fylke og kommunene har fått en bedre oversikt over forholdene. Fylkesmannen ber derfor på nytt om å få tilsendt en oversikt over forholdene vedrørende fare for vinterskader.

Oversikten ønskes tilsendt pr e-post til [fmnobmy@fylkesmannen.no](mailto:fmnobmy@fylkesmannen.no).

Som vinterskade på eng regnes skader forårsaket av fysiske og/eller biotopiske forhold som frost, isdekke, vanndekke, uttørking, oppfrysing eller overvintringssopp.

Foretaket skal gi melding til kommunen om vinterskade på engareal i **god tid/uten ugrunnet**

opphold før utbedringen påbegynnes. Etter forskriftsendringen av 1.februar 2012 er kravet om raskt å melde fra om skade/eller muligheten for at skade vil kunne oppstå, skjerpet inn.

Alle innmeldte skader må kontrolleres av kommunen før arealene utbedres. Med grunnlag i mottatte meldinger om vinterskade, skal kommunen registrere navn og meldedato, samt dato for stedlig kontroll før utbedring. Dersom melding ikke blir gitt uten ugrunnet opphold, skal søknaden avvises.

Etter utbedring skal kommunen foreta stedlig kontroll på minimum 10% av foretakene.

Innkjøp av såfrø til utbedringen av arealet skal være dokumentert.

Utbedringen skal være utført innen **15. juni.**

Med grunnlag i mottatte meldinger om vinterskader på eng skal kommunen sende inn

oversikt over innmeldte skader til fylkesmannen så snart som mulig etter søknadsfristen.

Slik beskjed kan sendes på e-post til postmottak@fmno.no.

Søkeren fyller ut søknaden via Altinn og sender den til kommunen derfra. Vedlegg må

sendes kommunen pr post. Har kommunen mottatt søknader på papir, ber vi om at

kommunen legger inn søknaden i ELF på vegne av bruker, og at videre saksbehandling blir

gjort i ELF.

På søknaden om tilskudd til vinterskade er det totalt innvintret engareal som skal oppføres. Innvintret areal er engareal fra søknad om produksjonstilskudd pr 31.juli året før skadeåret, samt gjennlegg etablert året før skadeåret, fratrukket høstpløyd engareal. Det innvintrede engarealet skal være knyttet til fôrproduksjon. Innmarksbeite og areal til produksjon av engfrø inngår ikke. Det gis ikke tilskudd til normal fornying av engareal om våren.

Tilskuddet beregnes som utbedret areal i dekar fratrukket 20% egenrisiko. Tilskuddssatsen er kr 330,- pr dekar utbedret areal.

Søknad må være fremmet innen fristen **15. juli 2013.**

Kommunen skal gå god for at skadene på engarealet faktisk skyldes klimatiske eller

klimatisk avledede forhold, samt kontrollere vedlagte dokumentasjon og påse at søknaden

er fullstendig. I tillegg skal kommunen gi uttalelse til søknaden. Før tilskudd etter vinterskade kan utbetales, må det foreligge attestasjon fra kommunen på at utbedringen er

gjennomført, og en spesifikasjon av hvilke tiltak som er gjennomført.

Når kommunen er ferdig med sin behandling sendes selve søknaden videre til

fylkesmannen via ELF systemet, samtidig som kommunen genererer oversendelsesbrev for

hver enkelt søknad via ELF. Dokumentasjon for kjøp av såfrø skal legges ved oversendelsesbrevet og sendes fylkesmannen i ordinær post.

Kommunen har frist til **31. august 2013** for behandling av søknaden i ELF.

Med hilsen

|  |  |
| --- | --- |
| Andreas Sletten (e.f.) |  |
| seksjonsleder | Berit Myrvang |
|  | førstekonsulent |

*Dette brevet er godkjent elektronisk og har derfor ikke underskrift.*